Document ID: 31999D0767

Komisijas Lēmums
(1999. gada 17. novembris),
ar kuru atceļ Lēmumu 98/407/EK attiecībā uz dažiem aizsardzības pasākumiem saistībā ar gliemenēm un zvejniecības produktiem, kas cēlušies vai kam izcelsme ir Turcijā, un ar kuru groza Lēmumus 94/777/EK un 94/778/EK
(izziņots ar dokumenta numuru C(1999) 3761)
(Dokuments attiecas uz EEZ)
(1999/767/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 18. decembra Direktīvu 97/78/EK, ar ko nosaka no trešām valstīm Kopienā ievesto produktu veterināro pārbaužu organizēšanas principus [1], un jo īpaši tās 22. panta 6. punktu,
tā kā:
(1) Iegūstot rezultātus pēc veterinārās inspekcijas vizītes uz Turciju, Komisija ir pieņēmusi Lēmumu 98/407/EK par dažiem aizsardzības pasākumiem saistībā ar gliemenēm un zvejniecības produktiem, kas cēlušies vai kam izcelsme ir Turcijā [2].
(2) Pēc aizsardzības pasākumu veikšanas un veselības garantiju saņemšanas no Turcijas institūcijām Komisija ir pieņēmusi Lēmumu 1999/2/EK [3], ar kuru groza Lēmumu 98/407/EK, lai atļautu atsākt zvejniecības produktu ievedumus no Turcijas.
(3) Jaunas inspekcijas vizītes rezultāti un Turcijas institūciju sniegtās veselības garantijas ir pietiekamas, lai tagad atļautu atsākt tādu gliemeņu, adatādaiņu, tunikātu un jūras gliemežu ievedumu visos to veidos, kas cēlušies vai kam izcelsme ir Turcijā.
(4) Pēc inspekcijas vizītes rezultātu saņemšanas jāgroza to ieguves apgabalu un nosūtīšanas centru saraksts, kas izraudzīti attiecīgi saskaņā ar B un C pielikumu Komisijas Lēmumam 94/777/EK [4], kurā jaunākie grozījumi izdarīti ar Lēmumu 96/31/EK [5]. Jāgroza arī to uzņēmumu saraksts, kuri izraudzīti saskaņā ar B pielikumu Komisijas Lēmumam 94/778/EK [6], kurā jaunākie grozījumi izdarīti ar Lēmumu 96/31/EK.
(5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmumu 98/407/EK atceļ.
2. pants
Lēmuma 94/777/EK B pielikumu aizstāj ar šā lēmuma A pielikumu.
3. pants
Lēmuma 94/777/EK C pielikumu aizstāj ar šā lēmuma B pielikumu.
4. pants
Lēmuma 94/778/EK B pielikumu aizstāj ar šā lēmuma C pielikumu.
5. pants
Šis lēmums ir adresēts dalībvalstīm.
Briselē, 1999. gada 17. novembrī

Labels: 3
18
6